Tervetuloa maailmaani, joka on luonnollisesti yliluonnollinen.
Olen maailman yliluonnollisimmassa maassa, Jerusalemissa Israelissa, -
Paikassa, jonne Jeesus tuli tullessaan maailmaan ensi kertaa -
ja jonne Hän tulee palaamaan. Teidän on tärkeä tietää, -
että voitte itse kokea Jumalan läsnäolon ja tuntea Hänet.
Jumala haluaa sitä.
Jumala on varustanut vieraani yliluonnollisesti -
jakamaan kokemusperäistä tietoa Jumalasta.
Sen lisäksi hän toimii uutta luovien ihmeiden parissa.
Hän on Katherine Ruonala.
Valmistaudu kohtaamaan elävä Jumala!
Onko olemassa yliluonnollinen ulottuvuus, tuntematon maailma?
Onko kuolemanjälkeistä elämää?
Onko enkeleitä olemassa?
Voivatko unemme sisältää viestejä taivaasta?
Voimmeko avata muinaisia yliluonnollisia salaisuuksia?
Ovatko paranemisihmeet aitoja?
Sid Roth on tutkinut yliluonnollista jo yli 35 vuotta.
Liity Sidin mukaan Yliluonnollista! -ohjelmaan.
Joh. 17:3 erään käännöksen mukaan: "Sitä on iankaikkinen elämä, -
että te saisitte tuntea ja kokea Messiaan."
Katherine, en tiedä, miten se tapahtui, mutta kun olit 12-vuotias, -
sydämesi sanoi: "Tarvitsen muutakin kuin uskontoa." Mitä rukoilit?
Meidän pitää olla rehellisiä Jumalalle.
Olin nuorten leirillä, ja kaikki ylistivät Jumalaa kädet kohotettuina.
Sanoin Hänelle rehellisesti: "Herra, uskon Sinuun, mutta en tunne Sinua.
On vaikea ylistää jotakuta, jota ei näe eikä tunne. Auta minua."
Siellä ylistyksen keskellä Herra antoi minun kokea läsnäolonsa.
En osaa selittää sitä muuten kuin että olin ennen sokea ja nyt näen.
Siitä hetkestä alkaen olin erilainen.
Monet saavat kokemuksen Jumalasta, -
mutta sitten elämä itse tuhoaa sen. On kuin paholainen tietäisi, -
että tulevaisuudessamme on jotain hyvää, ja yrittäisi pilata sen.
Kaksi ensimmäistä ihmistä, joiden puolesta Katherine rukoili, -
olivat kuolemaisillaan syöpään. Mitä tapahtui? ―Molemmat kuolivat.
Olin aivan lannistunut ja ajattelin: -
"Herra, rakastan Sinua, mutta tämä ihmeparantamisjuttu -
on minulle liian kova pala." Siinä tuntui olevan liikaa riskejä.
Sitä paitsi ilman yliluonnollisuuttakin pärjää ihan hyvin.
Hän on oikeassa. Siihen liittyy riskejä, mutta monet teistä eivät ymmärrä, -
että raamatullinen usko on riskialtista. ―Se on totta.
Kun ajattelin lakata yrittämästä sitä, koska se oli liian vaikeaa minulle, -
näin avoimen näyn, ja Herra sanoi minulle: -
"Katherine, sinun pitää uskoa."
Jumalan tiet ovat paremmat kuin meidän, ja Hän sanoi: -
"...he panevat kätensä sairasten päälle, ja ne tulevat terveiksi."
Näin Jeesus teki. Hän teki ihmeitä, ja ihmiset kuuntelivat hyvää sanomaa.
Sinun ja teidän katsojienkin voi olla vaikea uskoa tätä.
Kun aloin rukoilla ihmisten puolesta, olin tavannut Kathryn Kuhlmanin -
ja nähnyt valtavia ihmeitä, mutta 200 ensimmäisestä ihmisestä, -
joiden puolesta rukoilin, kukaan ei parantunut, ja yksi kuoli eteeni.
Vanhimmisto ei pitänyt siitä, että rukoilin niin monien puolesta, -
mutta jokin minussa ei antanut periksi. ―Uskon, että jos olet sinnikäs, -
voitat lopulta. Olemme nähneet todella monien paranevan -
parantumattomista sairauksista. ―Odota, selitän yhden asian.
Jeesus sanoi, että tulemme tekemään samaa kuin Hän ja suurempiakin.
Sanoit odottavasi, että Jumala parantaa ainakin yhden kuuron -
joka kerta, kun puhut. Uskotko todella niin? ―Ehdottomasti.
Pyhä Henki tekee sen. Melkein joka kaupungissa, jonne menen, -
yksi ensimmäisistä ihmeistä on, että Hän parantaa jonkun kuuron.
Tapahtuuko koskaan niin, että joku, jolla ei ole tärykalvoa, paranisi?
Miten se edes onnistuu? ―Olen nähnyt sen neljästi.
Äskettäin olimme Etelä-Koreassa. Siellä oli yksi nainen, -
joka oli syntynyt ilman tärykalvoa. Hänen kuulonsa palautui heti.
Toinen nainen oli sairastanut 6-vuotiaana pahan tulehduksen, -
jota ei hoidettu, ja hänen tärykalvonsa oli täysin tuhoutunut.
Hän ei kuullut mitään. Lääkäri on vahvistanut, että hänellä on nyt -
täydellinen tärykalvo. Hän sai kuulonsa takaisin välittömästi.
Kun ihmiset huomaavat, että ennen kuuro ihminen kuulee, -
he alkavat uskoa, ja tapahtuu ihmeitä.
Opetat, että ylistys ja palvonta ovat avaimia kaikkeen elämässä, -
yliluonnollisuuteen, ihmeisiin, -
perhe- ja rahavaikeuksien ratkaisuun, ylipäätään elämästä selviämiseen.
Miksi ylistys ja palvonta ovat sinulle niin tärkeitä?
On vaikea luottaa johonkuhun, jota ei tunne. Kun tunnemme Hänet, -
Hänen hyvyytensä ja rakkautensa, on helppo luottaa Häneen.
Koska tunnen Jumalan ja Hänen rakkautensa minua ja muita kohtaan -
ja tiedän, että Hänen tahtonsa on tuoda elämää ja paranemista, -
en usko mihinkään käsitteeseen, älylliseen ideaan tai edes teologiaan, -
vaan Jumalaan, jonka tunnen.
Kun ohjelma jatkuu, -
haluan kuulla, miten sinut kastettiin Pyhällä Hengellä ja tulella.
Yliluonnollista! jatkuu pian.
Monet ohjelman katsojat ovat kokeneet ihmeitä ja parantumisia.
Peter Gammon sanoi ohjelmassa: "Kipu, lähde." Selässäni naksahti.
Alaselässäni ei ole enää ollut vikaa. En ole ennen kokenut ihmettä ilman, -
että joku laskee kätensä päälleni. Se vahvisti uskoani Jumalan työhön.
Ohjelmaa katsoessani rukoilin Tony Kempin kanssa. Ihme tapahtui.
Olen kamppaillut alkoholin ja himon kanssa. Yhtäkkiä paino lähti yltäni.
Alkoholin ja himon kirous nostettiin harteiltani, samoin kuin syyllisyys.
Oloni oli kevyt ja vapaa.
Pääsin irti juomisesta ilman vieroitusoireita. Kiitos, Herra!
Jos ohjelma on koskettanut sinua, -
kerro siitä meille osoitteessa www.sidroth.org/praise.
Maailma erottelee ihmiset eri ryhmiin.
Raamattu kertoo, kuinka Jeesus yhdisti juutalaiset ja ei-juutalaiset.
Hän loi uuden ihmisen, uuden ihmiskunnan.
Jumala toimii tämän uuden ihmiskunnan kautta -
voimallisemmin kuin koskaan.
Sid Roth on todennut, että Raamattu on avain juutalaisten sydämiin.
Kun seurakunta avautuu ihmeille ja merkeille, -
maailma näkee Jumalan.
Nettisivuillamme on opetusmateriaalia tästä aiheesta.
Tulet ymmärtämään Israelia ja seurakunnan juutalaisia juuria.
Käy osoitteessa www.sidroth.org niin saat kuulla, -
mikä on avain Jumalan siunauksiin.
Yliluonnollista! jatkuu.
Katherine, kun ajattelen sinua, mieleeni tulee kaksi asiaa.
Ihmeet ja ihminen, jolla on niin läheinen suhde Jumalaan, -
että ihmeet ovat luonnollisia.
Mitä läheisyys Jumalan kanssa merkitsee sinulle?
Raamattu puhuu siitä, että olemme yhtä Hänen kanssaan.
Ristintyön ansiosta meillä on etuoikeus olla yhtä Hänen kanssaan.
Hän toivoo, että meillä olisi yhteys Häneen, ja iloitsee siitä.
Silloin voimme kuulla Häntä ja kertoa kaiken, mitä sydämessämme liikkuu.
Jos opimme tukeutumaan Häneen -
emmekä yritä ymmärtää asioita omalla järjellämme, -
ja otamme Hänet mukaan kaikkeen elämässämme, Hän suoristaa tiemme.
Kristuksella meissä on suuret unelmat.
Kuulen haastattelemiltani ihmisiltä ja luen Raamatusta, -
että on olemassa sellainen ilmiö -
kuin Pyhällä Hengellä täyttyminen ja yliluonnollisilla kielillä puhuminen.
Kun haastattelen ihmisiä jotka tekevät epätavallisia ihmeitä, -
kuulen, että heidät on kastettu tulella. Siitä puhutaan todella harvoin.
Kerro siitä, kun sait tämän kasteen.
Luin Maria Woodworth-Etterin, John G. Laken ja Smith Wigglesworthin -
kaltaisten ihmisten kokemuksista Pyhän Hengen kasteesta.
Ajattelin, että ehkä olin jäänyt jostakin paitsi. Sain 13-vuotiaana -
kielillä puhumisen armolahjan. Rukoilin kielillä ja se oli hienoa, -
mutta en tehnyt samaa kuin he. Mietin, mistä olin jäänyt paitsi.
Raamatussa sanotaan, että Herra kastoi Pyhällä Hengellä ja tulella.
Niinpä aloin kamppailla Jumalan kanssa ja pyytää hartaasti, -
että Hän kastaisi minut tulella. Halusin sitä todella.
Herra alkoi muuttaa minua syvältä, ja elämäni muuttui täysin.
Hänen voimansa toimii nyt minussa. ―Kuvaile, mitä tapahtui -
tiettynä hetkenä elämässäsi, kun sait tämän kasteen.
Kun lapseni olivat pieniä, katsoin usein videoita ihmisistä, -
jotka tekivät ihmeitä. Katsoin Kathryn Kuhlmania ja monia muita.
Mies, jonka bussista vuokrasin näitä videoita, rukoili puolestani.
Astuin ulos bussista ja menin autooni. Yhtäkkiä Jumalan voima -
tuli ylleni ihmeellisellä tavalla. Tärisin, nauroin ja itkin.
Sen hetken jälkeen asiat ovat olleet toisin. Herra tulee voimalla -
ja antaa pyhän rohkeuden. Uskon, että kastaminen tulella on juuri tätä.
Kysyn uteliaisuudesta, oletko aina ollut noin rohkea?
Olin todella epävarma ihminen, jolla oli monenlaisia estoja, -
mutta kun olemme lähellä Jumalaa, Hänen täydellinen rakkautensa -
karkottaa pelon. Jos emme saa Häneltä sitä, mitä tarvitsemme, -
yritämme saada sen muilta ihmisiltä.
Yritämme saada heidät rakastamaan meitä ja pelkäämme tehdä asioita, -
jotka voisivat vaarantaa sen.
Kun saamme joka päivä rakkautta Häneltä, joka puhuu meille, -
rakastaa meitä enemmän kuin tunne-elämämme voi ottaa vastaan -
ja haluaa täyttää meidät ylitsevuotavasti. Silloin emme enää -
tarvitse muilta ihmisiltä mitään, vaan rakkaus vuotaa meistä yli, -
ja pystymme karkottamaan pelon.
Erään maallisen sanonnan mukaan -
meistä ei ole hyötyä maallisissa asioissa, jos keskitymme Jumalaan.
Minusta se on valhe!
Vain taivasasioihin keskittymällä meistä voi olla maallista hyötyä.
Muuten olemme jatkuvasti tietoisia itsestämme, kun meidän pitäisi -
keskittyä Häneen, joka rakastaa meitä enemmän kuin elämää.
Rukoilen jakeiden Ef. 3:17―19 pohjalta: "Herra, vahvista minua -
Hengelläsi, jotta voisin käsittää rakkautesi, joka ylittää ymmärryksen."
Tarvitsen yliluonnollista voimaa selvitäkseni siitä rakkaudesta, -
jonka Hän haluaa minulle antaa.
Sen ansiosta en enää ole huolissani itsestäni, -
näen ja kuulen, mitä Hänellä on sydämellään, ja minulla on voimaa -
olla Hänen kuvansa maan päällä. ― Palasit juuri Nicaraguasta.
Se on maa, jolla on paljon tarpeita. Mitä siellä tapahtui?
Siellä oli todella iso kokous, johon tuli paljon ihmisiä.
Kaupungin prostituoiduille jaettiin ilmaislippuja. Näimme upeita ihmeitä.
Ensimmäisenä Jumala avasi kuuron korvan. Sen jälkeen -
huoneessa oli yhtäkkiä paljon uskoa.
Aloin tuoda esiin tiedon sanoja. Eräällä naisella oli kasvain kaulassa.
Toinen nainen ei pystynyt kävelemään kunnolla aivokasvaimen takia.
Erään naisen toinen jalka oli merkittävästi toista lyhyempi.
Annoin tiedon sanat tietämättä, että kukaan heistä oli paikalla.
He kaikki tulivat todistamaan. Kasvain oli kadonnut kaulasta.
Nainen, joka ei ollut pystynyt kävelemään, juoksi ylös lavalle.
Kolmas nainen näytti, miten hänen jalkansa oli kasvanut.
Huomaan, että ihmeitä tapahtuu, kun ihmiset sanovat: "Jumala toimii."
Eikä Jumala katso henkilöön. Jos Hän tekee sen yhdelle ihmiselle, -
Hän tekee sen kaikille. Mainosten jälkeen haluan, -
että rukoilet kahta asiaa. Ensinnäkin, että tapahtuisi ihmeitä -
ja toiseksi asiaa, joka on Jumalalle kaikkein tärkein.
Sitä, että te kaikki saisitte läheisen suhteen Jumalan kanssa, -
koska Messias sanoo, että tuosta suhteesta käsin -
kaikki on mahdollista. Älä siis ala väittää vastaan.
Jumala sanoo, että kaikki on mahdollista. Jatkamme kohta.
Yliluonnollista! jatkuu pian.
Jos pidät ohjelmistamme, voit katsoa niitä arkistostamme -
kellon ympäri, joka päivä, -
tietokoneellasi, älypuhelimellasi, iPadin tai tabletin kautta.
ISN varustaa sinut olemaan normaali -
Raamatun tarkoittamalla tavalla.
Kaikki tämä osoitteessa www.SIDROTH.org/ISN
Yliluonnollista! jatkuu.
Katherine Ruonala tunnetaan läheisestä suhteestaan Jumalaan.
Jos sinun pitäisi sanoa vain yksi asia, jolla voisit auttaa meitä -
saamaan tuon suhteen, mikä se olisi?
Minusta se on yhteys Jumalaan ylistyksentäyteisen elämän kautta.
Ihmettelin, miksi Jumala haluaa meidän hokevan, miten hyvä Hän on.
Ylistys on itse asiassa jumalallinen syleily.
Vähän niin kuin pienet lapseni nostivat kätensä, kun tulin kotiin, -
ja sanoivat: "Syliin, äiti, syliin!" En voinut olla ottamatta heitä syliin.
Samoin ylistys on meille sitä, että sanomme: "Isi, ota syliin, auta!"
Hän juoksee luoksemme, ottaa meidät syliin ja vuodattaa rakkauttaan.
Hän sanoo, että meidän pitää rukoilla yliluonnollista apua -
voidaksemme ottaa vastaan tuon rakkauden. ―Onko ylistys tapahtuma -
tai laulamista, vai elämäntapa?
Minulle se on ehdottomasti elämäntapa. Se ei ole vain laulamista.
Se on elämistä Jumalan palvonnassa. Aivan kaikki, koko luomakunta -
on kutsu meille vastata Jumalalle ylistyksessä ja kokea yhteyttä Häneen.
Se on ilon lähde. Voimme elää iloisina tietäen, että Hän rakastaa meitä.
Uskon, että vaikka ylistys ei tuottaisi ihmeitä ja paranemisia, -
vapauttaisi uskoa eikä ratkaisisi perheongelmia, eläisit silti ylistäen.
Mikään ei ole sen hienompaa. Meidät on luotu ylistämään.
Voisitko ylistää Jumalaa hetken? Haluan katsoa, kun teet sitä.
Uskon, että ylistämme Jumalaa silloinkin, kun vain puhumme Hänestä.
Jumala johdattaa meitä ilmoituksessa ja tiedossa Hänestä -
ja toimii kauttamme, kun olemme yhteydessä Häneen.
Tunnen Hänen läsnäolonsa, kun puhut Hänestä.
Kerro joistakin tapahtuneista ihmeistä. ―Uskon, että kun elämme -
läheisessä suhteessa Jumalaan, Hän haluaa toimia väkevästi.
Eräs pariskunta toi kokoukseen 1,5-vuotiaan kasvattilapsensa.
He arvelivat, että tyttöä oli ravisteltu vauvana. Hän ei pystynyt -
kohdistamaan katsettaan eikä kävellyt huonon tasapainon takia.
Käskimme Jeesuksen nimessä hänen silmiään katsomaan suoraan.
Jumala teki sen kaikkien edessä, ja ihmiset antoivat elämänsä Hänelle.
On outoa, että muslimien rukoukset pauhaavat kovaäänisistä -
täällä Jerusalemissa. Odotan päivää, jolloin kristityt ylistävät -
Abrahamin, Iisakin ja Jaakobin Jumalaa ainoan Messiaan, -
juutalaisen Jeesuksen nimessä kovaäänisten kautta!
Kun ihmiset näkevät Jumalan tekevän ihmeitä, he vastaavat ylistyksellä.
Minut kutsuttiin eräänä iltana teho-osastolle.
Siellä oli mies, joka oli joutunut metsätöissä pahaan onnettomuuteen.
Hän oli pudonnut kalliolta traktorin kyydissä, ja hänen päässään -
oli syviä haavoja. Niistä ei ollut saatu leikkauksessa kaikkea likaa pois, -
ja tilanne oli vaarallinen.
Me ylistimme Jumalaa teho-osastolla ja kiitimme Häntä -
parantumisesta. Tunsin, että voimaa lähti liikkeelle, ja lähdin pois.
Mies oli tajuton, enkä nähnyt mitään, mutta tiesin Jumalan toimineen.
Seuraavana päivänä hoitajat näkivät jotain, mitä ei ollut ikinä tapahtunut.
Mies makasi vuoteellaan tajuttomana, ja yhtäkkiä hänen päänsä haavat -
alkoivat syöstä mutaa ja likaa tyynylle. Kaikki lika lähti pois.
Mies parani täysin eikä tarvinnut edes leikkausta.
Jos elät ylistäen Jumalaa, -
Hän voi tehdä hyväksesi enemmän kuin osaat aavistaakaan.
Hän haluaa tehdä hyväksesi paljon enemmän kuin tekee nyt.
Hän haluaa parantaa sinut nyt.
Tiedän, että jonkun sormien nivelkipu sekä niska- ja selkäkivut paranevat.
Mitä Jumala näyttää sinulle?
Uskon, että Jumala haluaa koskettaa sinua, kun katsot tätä.
Näemme monien ihmisten paranevan myös tv:n välityksellä.
Jumala, joka rakastaa sinua enemmän kuin elämää, -
haluaa tehdä itsensä todelliseksi sinulle, vaikka et tuntisi Häntä.
Hänen rakkautensa on käytännöllistä. Rukoilen siis Jeesuksen nimessä: -
Pyhä Henki, kosketa heitä, tarvitsivatpa he mitä ihmeitä tahansa.
Kiitos, että silmät avautuvat ja aivokasvaimia katoaa juuri nyt.
Rukoilen ennen kaikkea, että jokainen ohjelman katsoja -
saisi viisauden ja ilmestyksen hengen ja tulisi tuntemaan Sinut.
Rukoilen, että heidän ymmärryksensä silmät avautuisivat -
ja he saisivat tuntea Sinut, todella löytää ja kokea Sinut.
Tule todelliseksi heille. Et halua olla heille vain käsite tai teologia, -
haluat olla heidän Ystävänsä. Avaa heidän sydämensä silmät, -
kun he pyytävät apua. Sano vain: "Auta, Herra, haluan tuntea Sinut."
Kiitos, että vastaat heille ilomielin.
Näkymättömässä maailmassa tapahtuu nyt jotain.
Teitä kohti on tulossa nestemäisen rakkauden tulva.
Katherinen ylistävästä sydämestä -
virtaa teitä kohti elävän veden virtoja.
Jos et ole koskaan pyytänyt -
syntejäsi anteeksi Jumalalta, ja katunut niitä, tee se nyt.
Sano, että uskot, että Jeesuksen veri pesee ne pois.
Nyt kun olet puhdas, pyydä Jeesusta elämään sisälläsi, -
antamaan sinulle uuden sydämen ja uuden hengen, olemaan Herrasi.
Voit sanoa sen omin sanoin. "Jeesus, auta" riitti minulle.
Nyt sinulla on tilaisuus kokea elävän Jumalan läsnäolo -
ja elää elämää, joka on täynnä ylistystä. Kyllä!
Monet ohjelman katsojat ovat kokeneet ihmeitä ja paranemisia.
Mieheni ei ollut puhunut kielillä. Ajattelin, että opetuksesta olisi apua.
Kysyin mieheltäni, voisimmeko katsoa DVD:n illallisella. Hän suostui.
14-vuotias poikamme oli ollut anteeksiantamaton ja vihainen.
Hän teki läksyjä huoneessaan, kun katsoimme DVD:tä.
Mieheni ja minä aloimme puhua kielillä. Kun poikamme kuuli sen, -
se oli hänestä tyhmää, mutta kun nauroin, hän halusi saman lahjan.
Hän pyysi käytöstään anteeksi. Hänkin katsoo nyt DVD:tä.
Siunattu olkoon Jumalan nimi!
Jos ohjelma on koskettanut sinua, -
kerro siitä meille osoitteessa www.sidroth.org/praise.
Monet ohjelman katsojat ovat kokeneet ihmeitä ja paranemisia.
Pelkäsin yliluonnollista, -
mutta ohjelmanne ja mentorointi- materiaalinne muuttivat asian.
En pelkää enää ja uskon saaneeni ilmestyksen Jumalalta.
Jos ohjelma on koskettanut sinua, -
kerro siitä meille osoitteessa www.sidroth.org/praise.
Ensi viikolla ohjelmassa: -
Jumala tunkeutui noin 40 vuotta sitten sisään vieraani olohuoneeseen, -
painoi hänet lattiaa vasten ja näytti hänelle silmänräpäyksessä -
Raamatun kertomuksia kuvina niin kuin hän olisi ollut niissä mukana.
Suomennos: Anni Lähteenmäki